b'\n_START_ARTICLE_\nDorift \xc8\x98uteu\n_START_SECTION_\nBiografie\n_START_PARAGRAPH_\nDorift \xc8\x98uteu, n\xc4\x83scut \xc3\xaen localitatea Ca\xc8\x99va, jude\xc8\x9bul Mure\xc8\x99, a urmat studiile la Institutul Pedagogic din Arad \xc8\x99i Facultatea de Teologie din Sibiu. Este numit preot \xc8\x99i director de \xc8\x99coal\xc4\x83 la Mo\xc8\x99uni. \xc3\x8en timpul Primului R\xc4\x83zboi Mondial a fost preot militar. A fost de asemenea, membru al Consiliului Na\xc8\x9bional Rm\xc3\xa2n al cercului electoral T\xc3\xa2rgu-Mure\xc8\x99. Dup\xc4\x83 anul 1918 a fost \xc8\x99i profesor de religie \xc3\xaen T\xc3\xaergu-Mure\xc8\x99, protopop onorific \xc8\x99i membru pe via\xc8\x9b\xc4\x83 al Desp\xc4\x83r\xc8\x9b\xc4\x83m\xc3\xa2ntului T\xc3\xa2rgu-Mure\xc8\x99 al Astrei. Printre altele, este \xc8\x99i membru al P.N.R., al Partidului Poporului  \xc8\x99i al Partidului Na\xc8\x9bional Cre\xc8\x99tin, A decedat la Craiova la data de 23 decembrie 1965.\n_START_SECTION_\nActivitatea politic\xc4\x83\n_START_PARAGRAPH_\nA fost ales ca delegat titular al cercului electoral Ac\xc4\x83\xc8\x9bari, la Marea Adunare Na\xc8\x9bional\xc4\x83 de la Alba Iulia de la 1 decembrie 1918.'